Mindless Self Indulgence

Mindless Self Indulgence (ofte forkortet som MSI) er et band som ble opprettet i New York City i 1997. Musikken deres er en blanding av electronica, punk og industrial metal. Navnet deres kommer fra CD-en Mindless Self-Indulgence, soloalbummet som Jimmy Urine spilte inn på 1990-tallet. Bandet ble startet to år senere, da de tre andre opprinnelige medlemmene (Steve, Righ?, Vanessa Y.T. og Kitty) ble med. De har gitt ut fire album, to EP-er, et konsertalbum og en live-DVD.

Medlemmer
 Jimmy Urine (født James Euringer) synger og programmerer for Mindless Self Indulgence. Han ble født 7. september 1969 i New York City. Han vokste opp sammen med sin eldre bror Markus J. Euringer. Det første albumet han gav ut het Mindless Self-Indulgence, som er annerledes enn de fleste av Mindless Self Indulgence sine senere album, fordi det fokuserer mest på industrial musikk. Han og Steve, Righ? har et annet prosjekt som heter "The Left Rights", som foreløpig har gitt ut et album med 39 sanger, som var selvprodusert. 18. januar 2008 ble han gift med Chantal Claret, sangeren i bandet Morningwood.

 Steve, Righ? (født Steven Montano) spiller gitar i Mindless Self Indulgence. Han bidro først med gitar på "Bed of Roses" på Jimmy Urine's soloalbum. Han fikk navnet "Steve, Righ?" fra da noen kontaktet han på en konsert og sa, "You're Steve, righ?...". Han har hjulpet med å produsere sanger sammen med Jimmy Urine, som f.eks. "Dicks Are for My Friends", "Seven-Eleven" og flere, og skrev de to siste sangene på albumet Frankenstein Girls Will Seem Strangely Sexy: "Whipstickagostop" og "Z", der han synger vokal på begge sangene. Han og partneren hans, Lucinda, venter barn sammen våren 2009.

 Kitty (født Jennifer Dunn) spiller trommer i Mindless Self Indulgence. Hun ble med i bandet i 1997 som et permanent medlem. Hun spiller på et akustisk trommesett. Kitty designet og styrte den offisielle hjemmesiden når Frankenstein Girls Will Seem Strangely Sexy kom ut. Hun giftet seg med forloveden sin, Jade, 1. august 2008.

 Lyn-Z (født Lindsey Anne Ballato) spiller bassgitar i Mindless Self Indulgence. Hun begynte i bandet i 2001 etter at Vanessa Y.T. forlot bandet etter utgivelsen av Frankenstein Girls Will Seem Strangely Sexy. Før det var Lyn-Z med i et punk Dolly Parton cover band. 3. september 2007 giftet hun seg med Gerard Way, vokalisten i My Chemical Romance. Hun har siden det uttrykt misnøye med at hun blir kalt "Mrs. Gerard Way", "Det er helt merkelig og jeg er fornærmet over at navnet mitt har fullstendig blitt borte og jeg blir nå kalt 'Mrs. Gerard Way'". I november ble det kjent at hun og Way venter sitt første barn våren 2009. MSI erkjente at hun vil ta seg fri en liten stund, men ikke forlate bandet.

Diskografi

Studioalbum
 1999: Tight
 2000: Frankenstein Girls Will Seem Strangely Sexy
 2005: You'll Rebel to Anything
 2008: If
 2013: How I Learned To Stop giving a Shit and Love Mindless Self Indulgence

EP-er
 2003: Despierta Los Niños
 2006: Another Mindless Rip Off

Konsertopptak
 2002: Alienating Our Audience
 2007: Our Pain, Your Gain (DVD)

Referanser

Eksterne lenker 
 
 
 

Musikkgrupper fra USA
Band etablert i 1997
1997 i USA